Diari Oficial de la Generalitat Valenciana


Sumari del DOGV 5564, del 26-07-2007 (2007/9787)

Convocatòria (Edició 2007) de 541 ajudes a pimes i autònoms de la Comunitat Valenciana per a la implantació i integració operativa de servicis empresarials on line especialitzats i servicis web acompanyats d'equipament informàtic nou i assessorament tecnològic in situ i individualitzat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5564

Data del DOGV
:   26-07-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/9787


Data del document
:   19-07-2007

Organisme emissor
:   Consejo de Camaras Oficiales de Comercio de la Comunidad Valenciana

Tipus de document
:   Anunci

Convocatòria (Edició 2007) de 541 ajudes a pimes i autònoms de la Comunitat Valenciana per a la implantació i integració operativa de servicis empresarials on line especialitzats i servicis web acompanyats d'equipament informàtic nou i assessorament tecnològic in situ i individualitzat. [2007/9787]  
Programa Nexopyme   
Convocatòria (Edició 2007) de 541 ajudes a pimes i autònoms de la Comunitat Valenciana per a la implantació i integració operativa de servicis empresarials on-line especialitzats i servicis web acompanyats d'equipament informàtic nou i assessorament tecnològic in situ i individualitzat.  
1. Context  
El Consell Superior de Cambres de Comerç i Indústria d'Espanya, junt amb les Cambres de Comerç de la Comunitat Valenciana, han posat en marxa el programa NexoPyme en el marc del Programa Operatiu «Millora de la Competitivitat i Desenvolupament del Teixit Productiu 2000-2006» amb aplicació en les zones Objectiu 1 d'Espanya, cofinançat pel Fons Europeu de Desenvolupament Regional (FEDER) i pel Govern de la Comunitat Valenciana.  
El programa perseguix contribuir a la millora de la competitivitat i a l'enfortiment empresarial per mitjà del desenvolupament i la implantació d'un conjunt de servicis on-line especialitzats per a microempreses, petites i mitjanes empreses, i autònoms, amb mesures addicionals de suport a la utilització eficaç de tals servicis.  
El Programa Nexopyme es desenvolupa a la Comunitat Valenciana per mitjà de la realització de dos edicions, sent l'actual l'edició 2007 i estant prevista la realització de l'edició 2008.  
2. Objecte  
La present convocatòria té com a objecte promoure la participació en el programa de pimes, microempreses i autònoms de la Comunitat Valenciana amb l'objectiu de promoure la millora de la competitivitat empresarial per mitjà de la implantació i ús d'un paquet indivisible de productes i servicis associats a la societat de la informació i que es detalla en l'Annex I.  
3. Beneficiaris  
Podran ser beneficiaris de les ajudes les petites i mitjanes empreses de fins a 50 treballadors, incloent-hi les microempreses i els autònoms de la Comunitat Valenciana, de qualsevol sector d'activitat.  
Queden exceptuades aquelles empreses l'activitat econòmica de les quals siga la pesca, la indústria del carbó o la producció dels productes agrícoles de l'Annex I del Tractat de la CE.   
4. Concepte objecte de les ajudes  
Seran objecte d'ajuda els gastos incorreguts per les empreses per a l'adquisició del paquet NexoPyme de servicis i productes, el contingut de les quals es detalla en l'Annex I, i està referit a:  
4.1. Servicis on-line d'interés empresarial.  
4.2. Servicis web (registre de domini, disseny i allotjament web, i correu electrònic).  
4.3. Equipament informàtic nou.  
4.4. Assessorament individualitzat sobre les oportunitats de les tecnologies de la informació per a cada empresa.  
5. Import i tramitació de l'ajuda   
El cost total del paquet de servicis ascendix a 5.374,71 € + IVA. La quantia total de l'ajuda ascendix a 5.000 €.  
La tramitació de l'ajuda a aquelles pimes i autònoms a què els haja sigut concedida es realitzarà per mitjà de la firma d'un Conveni entre la pime o l'autònom i la Cambra de Comerç de la seua demarcació. Tal Conveni s'adjunta com Annex I a esta Convocatòria, i en ell es detallen el contingut del paquet de servicis i productes NexoPyme, així com totes les condicions tècniques i econòmiques rellevants.  
6. Presentació de sol·licituds  
La sol·licitud de subvenció es presentarà conforme el Model que s'inclou com Annex II a esta convocatòria, amb la documentació addicional que en el mateix s'assenyala, en alguna de les adreces de la Cambra de Comerç de la demarcació de l'empresa sol·licitant que apareixen arreplegades en l'Annex III d'esta convocatòria. Es podrà remetre, igualment, la sol·licitud per correu postal certificat i amb justificant de recepció o per fax, al número de la Cambra corresponent. El Registre d'Entrades de la Cambra certificarà la presentació i la seua prioritat temporal.  
El termini per a la presentació de sol·licituds s'obri l'endemà de la publicació d'este anunci en el Diari Oficial de la Comunitat Valenciana i finalitzarà a les 14 hores del dia 21 de setembre de 2007.   
7. Criteris de selecció i resolució  
La concessió d'ajudes respectarà els principis de publicitat, transparència, igualtat i lliure concurrència no competitiva i estarà limitada a les disponibilitats pressupostàries.  
La distribució de les ajudes objecte d'esta convocatòria és la següent:  
Cambra Nre. empreses beneficiàries  
Alcoi 7  
Alacant 187  
Castelló 65  
Orihuela 8  
València 274  
Total 541  
Les condicions imprescindibles per a optar al programa d'ajudes són:  
- Ser una PIME (d'acord amb la definició de pime de la UE) o Autònom.  
- No excedir 50 empleats.  
- Complir la norma de minimis (no haver rebut ajudes de qualsevol Administració Pública que sumades siguen superiors a 200.000 € en els últims tres anys).  
- Que tinguen el seu domicili social i/o centre productiu en algun dels municipis de la Comunitat Valenciana, sent realitzada la instal·lació en un dels llocs anteriorment indicats.  
- Estar donada d'alta en el Cens del IAE, secció 1: activitats empresarials, industrials, comercials i de servicis.   
- Estar al corrent de les obligacions tributàries i enfront de la Seguretat Social.  
- Estar disposada a complir les condicions del Programa Nexopyme.  
Queden exceptuades aquelles empreses l'activitat econòmica de les quals siga la pesca, la indústria del carbó o la producció dels productes agrícoles de l'Annex I del Tractat de la CE.  
L'admissió de les empreses al programa Nexopyme es realitzarà en funció de les disponibilitats de fons del programa i de la resta de criteris objectius addicionals publicats en la Convocatòria.   
El criteri fonamental de resolució serà la data de presentació de la sol·licitud.  
La resolució de les sol·licituds serà comunicada als beneficiaris per escrit a través de la Cambra de Comerç de la seua demarcació  
8. Obligacions dels beneficiaris  
Seran obligacions dels beneficiaris les que es deriven dels objectius del Programa i del compliment de les condicions operatives, econòmiques, d'informació i control que s'establixen en el Conveni de participació en el Programa NexoPyme.  
9. Compatibilitat de l'ajuda  
Les ajudes oferides en el Projecte Nexopyme s'ajusten al Reglament de la Comissió Europea en vigor relatiu a les ajudes de minimis [Diari Oficial L 10 de 13.01.2001] i són compatibles amb altres ajudes públiques.  
ANNEXOS  
Els annexos a esta convocatòria que es relacionen a continuació poden obtindre's a través de les webs o en les Cambres de Comerç de la Comunitat Valenciana  
www.camaraalcoy.net  
www.camaralicante.com  
www.camaracs.es  
www.camaraorihuela.com  
www.camaravalencia.com  
www.camernova.com/nexopyme  
Annex I. Conveni  
Annex al Conveni: Característiques del paquet de servicis NexoPyme  
Annex II. Sol·licitud de participació en Programa Nexopyme  
Annex III. Adreces de la Cambres de Comerç de la Comunitat Valenciana  
València, 19 de juliol de 2007.- El president del Consell de Cambres Oficials de Comerç, Indústria i Navegació de la Comunitat Valenciana: Arturo Virosque Ruiz.